text: Død gris på biltur
  05 januar 2010 kl. 13.52
  En bil undrede en hel gruppe gæster på Pejsegården i Brædstrup i går. Den holdt på hotellets parkeringsplads. Og det med en død gris hængende bagpå.
  Glemte grisen
  De undrende gæster kontaktede politiet, som sendte en patrulje til Brædstrup, og bag bilen hang ganske rigtigt en død gris. Manden var taget til bridge og havde i farten glemt alt om grisen. 
  Den skulle have været på møddingen inden han selv skulle til kort.
   
  Men nu fik grisen altså en ekstra lille tur, inden den blev stedt rigtig til hvile på mandens mødding.
  